Diari Oficial de la Generalitat Valenciana


Sumari del DOGV 3052, del 07-08-1997 (1997/8906)

ACORD de 19 de desembre de 1996, de la Comissió Territorial d'Urbanisme de València, relatiu al Catàleg d'Edificis i Ordenances del Pla General d'Ordenació Urbana de Requena.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3052

Data del DOGV
:   07-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8906


Data del document
:   19-12-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 19 de desembre de 1996, de la Comissió Territorial d'Urbanisme de València, relatiu al Catàleg d'Edificis i Ordenances del Pla General d'Ordenació Urbana de Requena.  
La Comissió Territorial d'Urbanisme de València en la sessió del dia 19 de desembre de 1996 va adoptar el següent acord:  
Vist l'expedient de referència enviat per l'Ajuntament de Requena a efectes de la seua aprovació definitiva, i d'acord amb els següents:  
Antecedents de fet  
Primer  
La Comissió Territorial d'Urbanisme, en la sessió del dia 7 de novembre de 1995, va acordar suspendre l'aprovació definitiva del Catàleg d'Edificis i Ordenances del Pla General d'Ordenació Urbana de Requena mentre es reparen les deficiències detectades.  
Segon  
En data 16 d'octubre de 1996, amb l'advertència prèvia de caducitat, es presenta nova documentació reparatòria de l'anterior.  
Tercer  
La Comissió Territorial d'Urbanisme, en la sessió del dia 27 de novembre de 1996, va acordar suspendre l'aprovació definitiva del catàleg fins la reparació de les deficiències apuntades.  
Quart  
El 25 de novembre de 1996, és a dir, dos dies abans de la sessió esmentada adés de la Comissió Territorial d'Urbanisme, es va presentar una nova documentació, que per raó de temps i tramitació va ser impossible d'informar per a la pròpia sessió de la Comissió, cosa que es fa en aquesta data.  
Cinqué  
La Comissió Informativa de la Comissió Territorial d'Urbanisme de València, en la sessió del dia 19 de desembre de 1996, va emetre un informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
Aquest expedient s'ha tramitat d'acord amb el que disposa l'article 123 en relació amb el 116 del Text Refós de la Llei del Sòl de 1992 i li són d'aplicació les previsions de la disposició transitòria segona de la Llei Reguladora d'Activitat Urbanística, per haver-se iniciat l'expedient abans de la seua entrada en vigor i quedar emparat per la pròrroga concedida a l'efecte pel conseller d'Obres Públiques, Urbanisme i Transports.  
Segon  
La documentació es considera suficient d'acord amb el que disposa l'article 93 i concordants del Text Refós de la Llei del Sòl de 1992.  
Tercer  
Amb la documentació presentada es consideren reparades les qüestions de fons que es derivaven de l'acord suspensiu de l'expedient que ens ocupa, sense perjudici que, en Text Refós, es reculla el contingut propi d'aquest text completat amb les consideracions definides per l'informe emés per la Conselleria de Cultura, Educació i Ciència, (Unitat d'Inspecció de Patrimoni Històric Artístic).  
Quart  
D'acord amb el que disposa l'apartat anterior, i als efectes d'una major claredat del document haurà de formular-se un Text Refós del catàleg, en el qual hauran de recollir-se les consideracions contingudes en l'informe emés per la Conselleria de Cultura, Educació i Ciència, anteriorment indicat.  
Cinqué  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels catàlegs de municipis de menys de 50.000 habitants, d'acord amb el que disposa l'article 123 i 118 del Text Refós de la Llei del Sòl de 1992, en relació amb l'article 10.A, per remissió de l'article 9.1, ambdós del Decret 77/96 de 16 d'abril del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista del que antecedeix, la Comissió Territorial d'Urbanisme de València acorda:  
1. Aprovar definitivament el Catàleg d'Edificis i Ordenances del Pla General d'Ordenació Urbana de Requena.  
2. Requerir a l'Ajuntament de Requena perquè d'acord amb el que disposen els fonaments de dret tercer i quart es procedisca a redactar un Text Refós del document.  
L'Ajuntament de Requena haurà de notificar el contingut d'aquest acord a tots els particulars interessats en l'expedient de referència i procedir a la publicació del text complet de les ordenances modificades.  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici que puga exercitar qualsevol altre recurs que considere oportú.  
València, 19 de desembre de 1997  
El secretari de la Comissió Territorial d'Urbanisme,  
JOSÉ MANUEL PALAU NAVARRO